b'\n_START_ARTICLE_\nRotunda\n_START_PARAGRAPH_\nRotunda (latinsko rotundus) je vsaka stavba kro\xc5\xbenega tlorisa, v\xc4\x8dasih pokrita s kupolo. Lahko se nana\xc5\xa1a tudi na okroglo sobo v zgradbi (znan primer je v Kapitol v Washington, D.C.)._NEWLINE_Prve oblike rotunde se pojavljajo v mediteranskem neolitiku. V stari egejski, etru\xc5\xa1\xc4\x8danski in ilirski grobni arhitekturi se pojavi razvitej\xc5\xa1a centralna oblika, v gr\xc5\xa1ki klasi\xc4\x8dni arhitekturi pa se pojavi tholos, okrogel tempelj, ki pa je imel zgornji del v obliki ko\xc5\xa1a. Tudi nadaljnji razvoj rotunde ostaja v okolju Mediterana, prete\xc5\xbeno na Apeninskem polotoku (grobnice, templji)._NEWLINE_Primer klasi\xc4\x8dne rimske rotunde je Panteon v Rimu zgrajen leta 124. Villa Rotonda (Capra) pri Vicenzi je italijanski renesan\xc4\x8dni zgled, ki ga je zasnoval vpliven arhitekt Andrea Palladio. Gradnja se je za\xc4\x8dela leta 1550, stavba ima veliko osrednjo dvorano in nizko kupolo. To so pozneje posnemali angle\xc5\xa1ki arhitekti dvorcev (primer Chiswick House) leta 1725. V vrtovih Chiswick House je rotunda, ki slu\xc5\xbei kot paviljon._NEWLINE_V\xc4\x8dasih se izraz rotunda uporablja tudi za kupolo samo in je obmo\xc4\x8dje pod njo ovalno ali okroglo. V tem smislu je kupola katedrale svetega Pavla v Londonu rotunda.\n_START_SECTION_\nRotunde v Centralni Evropi\n_START_PARAGRAPH_\nRotunda ima zgodovinsko in arhitekturno vrednost, ker je bila zelo raz\xc5\xa1irjena v srednjeve\xc5\xa1ki srednji Evropi. Od 9. do 11. stoletja je bilo mnogo \xc5\xbeupnijskih cerkva v srednji Evropi zgrajenih v tej obliki. Ta vrsta okrogle \xc5\xbeupnijske zgradbe se v velikem \xc5\xa1tevilu pojavlja na Mad\xc5\xbearskem, \xc4\x8ce\xc5\xa1kem, Poljskem, Hrva\xc5\xa1kem, v Avstriji, na Bavarskem in Dalmaciji. Nekateri menijo, da se struktura zgleduje po rimskem Panteonu, vendar jih je mogo\xc4\x8de najti predvsem izven nekdanjega rimskega ozemlja, v srednji Evropi. Notranji premer obi\xc4\x8dajno zna\xc5\xa1a 6 - 9 metrov, apsida je bila usmerjena proti vzhodu. V\xc4\x8dasih so 3 ali 4 apside prilepljene na osrednji krog, ta tip je pogost tudi na Kavkazu.\n_START_SECTION_\nRotunde v Panonski ni\xc5\xbeini\n_START_PARAGRAPH_\nVe\xc4\x8d vrst rotund najdemo v Panonski ni\xc5\xbeini, v nekdanjih mejah srednjeve\xc5\xa1ke Mad\xc5\xbearske v Sloveniji. Vloga in oblika se je razvila postopno s \xc5\xa1iritvami starih majhnih va\xc5\xa1kih cerkva. Mnoge od njih stojijo \xc5\xa1e danes, npr. v Nagyt\xc3\xb3tlak, Kall\xc3\xb3sd, Kissik\xc3\xa1tor, Beny (Bina, SK) in S\xc3\xbcvete (\xc5\xa0ivetice, SK). V mnogih krajih so izkopali stare temelje in jih ohranili. Va\xc5\xa1ka cerkev S\xc3\xa1rospatak je v sklopu z navadno kro\xc5\xbeno ladjo in vzhodno apsido. Cerkev Alagimajor v Dunakeszi se je raz\xc5\xa1irila proti apsidi v 14. stoletju. Bolj pomembna \xc5\xa1iritev osrednje rotunde je vidna v Isaszeg, kjer se podalj\xc5\xa1ek raz\xc5\xa1iri proti vzhodu in zahodu; temelje rotunde je mogo\xc4\x8de videti tudi v osrednjem delu ladje gotske cerkve. V mnogih primerih se rotunda uporablja kot apsida nove in ve\xc4\x8dje cerkve v vasi (Bagod-Szentp\xc3\xa1l, Hidegs\xc3\xa9g, V\xc3\xa1gkeresztur, Ipolykiskeszi, Herencs\xc3\xa9ny, Szalonna). Tak\xc5\xa1ne polkro\xc5\xbene apside so ohranjene vsem v Panonski ni\xc5\xbeini. Rotunde s \xc5\xa1estimi apsidami, najbolj zanimivo obliko, so v Karcsa in Kiszombor na Mad\xc5\xbearskem, v Horjany v Ukrajini in na ve\xc4\x8d mestih v Armeniji (Aragatz, Bagaran, Bagnayr, Botshor, Kiagmis Alti).\n_START_SECTION_\nRotunde na Kavkazu\n_START_PARAGRAPH_\nZanimiva je povezava med srednjeevropskimi in kavka\xc5\xa1kimi rotundami iz 9. do 11. stoletja Ve\xc4\x8d armenskih cerkev v obliki rotunde ima \xc5\xa1estkrat obokano osrednjo apsido, kot. na primer Aragatz, Bagaran, Bagnayr, Botshor, Kiagmis Alti v Armeniji. Pogoste so tudi osemkrat obokane centralne zgradbe (rotunda): Ani, Irind, Varzhahan, Ninozminda. Csemegi J. meni, da obstaja povezava med zahodnoevropskimi in vzhodno kavka\xc5\xa1kimi arhitekti iz dobe kralja \xc5\xa0tefana I. Mad\xc5\xbearskega.'